钦定古今图书集成/理学汇编/经籍典/第149卷 > 孔丛子 > 《记义篇》
## 钦定古今图书集成/理学汇编/经籍典/第149卷 > 孔丛子 > 《记义篇》

孔子读《诗》及《小雅》，喟然而叹曰：“吾于《周南》《召南》，见周
道之所以盛也；于《柏舟》，见匹妇执志之不可易也；于
《淇澳》，见学之可以为君子也；于《考槃》，见遁世之士而
不闷也；于《木瓜》，见包且之礼行也；于《缁衣》，见好贤之
心至也；于《鸡鸣》，见古之君子不忘其敬也；于《伐檀》，见
贤者之先事后食也；于《蟋蟀》，见陶唐俭德之大也；于”
《下泉》，见乱世之思明君也；于《七月》，见豳公之所造周
也；于《东山》，见周公之先公而后私也；于《狼跋》，见周公
之远志所以为圣也；于《鹿鸣》，见君臣之有礼也；于《彤
弓》，见有功之必报也；于《羔羊》，见善政之有应也；于《节
南山》见忠臣之忧世也；于《蓼莪》，见孝子之思养也；于
《四月》，见孝子之思祭也；于《裳裳者华》见古之贤者世
保其禄也。“于《采菽》”，见古之明王，所以敬诸侯也。